ระเบียบคณะกรรมการกองทุนยุติธรรมระเบียบคณะกรรมการกองทุนยุติธรรมว่าด้วยหลักเกณฑ์ วิธีการและเงื่อนไขในการขอรับความช่วยเหลือและการให้การสนับสนุนการให้ความรู้ทางกฎหมายแก่ประชาชนพ.ศ. ๒๕๕๙ อาศัยอำนาจตามความในมาตรา๑๘ (๒) มาตรา ๒๖ วรรคสอง และมาตรา ๓๒ วรรคสอง แห่งพระราชบัญญัติกองทุนยุติธรรมพ.ศ. ๒๕๕๘ คณะกรรมการกองทุนยุติธรรมจึงวางระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบคณะกรรมการกองทุนยุติธรรมว่าด้วยหลักเกณฑ์ วิธีการและเงื่อนไขในการขอรับความช่วยเหลือและการให้การสนับสนุนการให้ความรู้ทางกฎหมายแก่ประชาชนพ.ศ. ๒๕๕๙ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ให้ประธานกรรมการกองทุนยุติธรรมเป็นผู้รักษาการตามระเบียบนี้และมีอำนาจตีความและวินิจฉัยชี้ขาดปัญหาเกี่ยวกับการปฏิบัติตามระเบียบนี้หมวด ๑ข้อความทั่วไป ข้อ๔ ในระเบียบนี้กองทุน หมายความว่า กองทุนยุติธรรมคณะกรรมการ หมายความว่า คณะกรรมการกองทุนยุติธรรมประธาน หมายความว่าประธานอนุกรรมการให้ความช่วยเหลือที่คณะกรรมการแต่งตั้งคณะอนุกรรมการ หมายความว่าคณะอนุกรรมการให้ความช่วยเหลือที่คณะกรรมการแต่งตั้งเลขานุการ หมายความว่าเลขานุการคณะอนุกรรมการให้ความช่วยเหลือที่คณะกรรมการแต่งตั้งผู้เสนอโครงการ หมายความว่า บุคคลธรรมดา คณะบุคคลนิติบุคคล องค์กรเอกชน หน่วยงานของรัฐ สถานศึกษาซึ่งเป็นผู้เสนอโครงการให้ความรู้ทางกฎหมายแก่ประชาชนผู้ได้รับการสนับสนุน หมายความว่าผู้เสนอโครงการที่ได้รับการสนับสนุนจากกองทุนในการให้ความรู้ทางกฎหมายแก่ประชาชนสัญญา หมายความว่าสัญญาสนับสนุนโครงการให้ความรู้ทางกฎหมายแก่ประชาชนระหว่างกองทุนกับผู้ได้รับการสนับสนุนสำนักงาน หมายความว่า สำนักงานกองทุนยุติธรรมเจ้าหน้าที่ หมายความว่าพนักงานของกองทุนหรือเจ้าหน้าที่ของกระทรวงยุติธรรมที่ได้รับมอบหมายหมวด ๒การยื่นคำขอ ข้อ๕ ผู้เสนอโครงการที่มีบทบาทเกี่ยวข้องกับการคุ้มครองสิทธิและเสรีภาพให้ยื่นคำขอรับความช่วยเหลือเพื่อจัดโครงการให้ความรู้ทางกฎหมายแก่ประชาชนจากกองทุนได้ข้อ๖ ผู้เสนอโครงการอาจยื่นคำขอด้วยตนเองส่งคำขอทางไปรษณีย์ จดหมายอิเล็กทรอนิกส์ หรือช่องทางอื่น ตามแบบท้ายระเบียบนี้กรณีที่ผู้เสนอโครงการยื่นผ่านส่วนราชการในสังกัดกระทรวงยุติธรรมหรือส่วนราชการอื่น เมื่อส่วนราชการนั้นได้ดำเนินการตามอำนาจหน้าที่ที่ได้รับมอบหมายแล้วให้นำส่งสำนักงานเพื่อดำเนินการตามอำนาจหน้าที่ต่อไปข้อ๗ ผู้เสนอโครงการ ต้องยื่นเอกสารดังต่อไปนี้(๑) แบบการยื่นคำขอรับความช่วยเหลือ(๒) รายละเอียดโครงการที่เสนอ(๓) หนังสือรับรองผลการดำเนินงานที่ผ่านมาหมวด ๓การให้ความช่วยเหลือ ข้อ๘ ผู้เสนอโครงการอาจขอรับความช่วยเหลือในการจัดโครงการได้ดังต่อไปนี้(๑) ค่าใช้จ่ายโครงการให้ความรู้ทางกฎหมายแก่ประชาชน(๒) ค่าใช้จ่ายอื่น ๆ ตามที่คณะกรรมการเห็นสมควรข้อ๙ ค่าใช้จ่ายตามข้อ ๘ให้เป็นไปตามอัตราและรายการ ตามระเบียบของทางราชการกรณีที่อัตราวงเงินและรายการค่าใช้จ่ายเกินกว่าอัตราที่ระเบียบของทางราชการกำหนดให้นำเสนอต่อคณะกรรมการพิจารณาเป็นรายกรณีหมวด ๔หลักเกณฑ์การพิจารณาและการแจ้งผล ข้อ ๑๐ โครงการที่ขอรับความช่วยเหลือได้แก่โครงการที่มีลักษณะอย่างใดอย่างหนึ่ง ดังต่อไปนี้(๑) โครงการเผยแพร่หรือการอบรมความรู้ทางกฎหมายแก่ประชาชนเพื่อประโยชน์ในการป้องกันอาชญากรรม การคุ้มครองสิทธิและเสรีภาพและการเข้าถึงกระบวนการยุติธรรม(๒) โครงการที่เสริมสร้างการมีส่วนร่วมของประชาชนเกี่ยวกับการส่งเสริมสิทธิและหน้าที่แก้ไขปัญหาเรื่องการละเมิดสิทธิเสรีภาพและสิทธิมนุษยชน(๓) โครงการให้ความรู้ทางกฎหมายแก่ประชาชนที่เป็นนวัตกรรมใหม่(๔) โครงการให้ความรู้ทางกฎหมายแก่ประชาชนอื่น ที่คณะอนุกรรมการเห็นสมควรข้อ๑๑ การพิจารณาให้การสนับสนุนคณะอนุกรรมการต้องคำนึงถึงหลักเกณฑ์ ดังต่อไปนี้(๑) ตรงตามวัตถุประสงค์ของโครงการและมีลักษณะของโครงการตามข้อ ๑๐(๒) ต้องไม่ได้รับเงินสนับสนุนจากหน่วยงานอื่นหรือได้รับการสนับสนุนจากหน่วยงานอื่นแล้วแต่งบประมาณยังไม่เพียงพอ(๓)ความรู้ทางกฎหมายที่กลุ่มเป้าหมายควรได้รับโดยวิเคราะห์จากความจำเป็นและสภาพปัญหาในพื้นที่เจ้าหน้าที่อาจสอบถามหรือให้แสดงหลักฐานต่างๆหรือมีการจัดส่งเจ้าหน้าที่ไปแสวงหาข้อเท็จจริงเพื่อประกอบการพิจารณาให้การสนับสนุนหากมีพฤติการณ์น่าสงสัยเกี่ยวกับข้อเท็จจริงของผู้เสนอโครงการข้อ๑๒ ในการให้ความช่วยเหลือคณะอนุกรรมการต้องพิจารณาฐานะทางการเงินของกองทุนประกอบข้อ๑๓ คณะอนุกรรมการมีอำนาจพิจารณาอนุมัติไม่อนุมัติหรือยุติคำขอเหตุแห่งการยุติคำขอมีดังนี้(๑) ผู้เสนอโครงการมีหนังสือขอยุติคำขอรับความช่วยเหลือ(๒) ผู้เสนอโครงการไม่ส่งเอกสารข้อมูลที่เกี่ยวข้องเพิ่มเติมต่อสำนักงานภายในระยะเวลาที่กฎหมายกำหนด(๓) ไม่สามารถติดต่อผู้เสนอโครงการตามที่อยู่ที่แจ้งไว้ได้ภายในระยะเวลาที่กำหนดผลการพิจารณาตามวรรคหนึ่งให้เป็นที่สุดทั้งนี้ไม่ตัดสิทธิในการยื่นคำขอรับการสนับสนุนใหม่ข้อ๑๔ การพิจารณาให้ความช่วยเหลือคณะอนุกรรมการอาจให้ความช่วยเหลือเต็มจำนวนหรือบางส่วนก็ได้ข้อ๑๕ ให้เลขานุการ แล้วแต่กรณีแจ้งผลการพิจารณาเป็นหนังสือให้ผู้เสนอโครงการทราบภายในระยะเวลาเจ็ดวันนับแต่วันที่คณะอนุกรรมการพิจารณาแล้วเสร็จหากการพิจารณายังไม่แล้วเสร็จให้เลขานุการแจ้งเป็นหนังสือให้ผู้เสนอโครงการทราบถึงเหตุแห่งความล่าช้าจนกว่าจะพิจารณาแล้วเสร็จหมวด ๕การดำเนินการช่วยเหลือของกองทุน ข้อ๑๖ เมื่อผู้มีอำนาจพิจารณาอนุมัติให้การสนับสนุนแล้วให้ผู้ได้รับการสนับสนุนทำสัญญา ณ สำนักงานหรือหน่วยงานในจังหวัดที่สังกัดกระทรวงยุติธรรมที่ปลัดกระทรวงยุติธรรมมอบหมายภายในสามสิบวันนับแต่วันที่ได้รับแจ้งในกรณีที่ผู้ได้รับการสนับสนุนไม่มาทำสัญญาภายในสามสิบวันนับแต่ได้รับหนังสือแจ้งผลให้คณะอนุกรรมการยุติการให้การสนับสนุนผู้ได้รับการสนับสนุนไม่อาจยื่นคำขอรับความช่วยเหลือใหม่ได้เว้นแต่มีเหตุผลอันสมควรหลักเกณฑ์วิธีการ และเงื่อนไขในการจ่ายเงินให้เป็นไปตามระเบียบคณะกรรมการกองทุนยุติธรรม ว่าด้วยการรับเงินการจ่ายเงิน และการเก็บรักษาเงินของกองทุนยุติธรรมข้อ๑๗ ให้ผู้ได้รับการสนับสนุนมารับเงินภายในระยะเวลาที่กำหนดในกรณีผู้ได้รับการสนับสนุนไม่มารับเงินภายในเวลาที่กำหนดและไม่แจ้งเหตุขัดข้องให้ถือว่าไม่ประสงค์จะขอรับเงินสนับสนุน เว้นแต่มีเหตุผลอันสมควรข้อ๑๘ ผู้ได้รับการสนับสนุนจะต้องดำเนินการตามเงื่อนไขในสัญญาให้เจ้าหน้าที่ติดตามประเมินผลการดำเนินงานของผู้ได้รับการสนับสนุนให้เป็นไปตามกรอบของโครงการที่กองทุนให้การสนับสนุนเพื่อรายงานต่อคณะอนุกรรมการทั้งนี้หากเป็นโครงการต่อเนื่องที่มีลักษณะการดำเนินโครงการต่างช่วงเวลากันคณะอนุกรรมการอาจกำหนดให้ผู้ได้รับการสนับสนุนรายงานความก้าวหน้าการดำเนินโครงการตามระยะเวลาในสัญญาเพื่อประกอบการพิจารณาอนุมัติเบิกจ่ายเงินเป็นรายงวดได้ข้อ๑๙ โครงการที่ได้รับการสนับสนุนจะต้องจัดในพื้นที่ที่ระบุตามคำขอเว้นแต่มีเหตุจำเป็นไม่สามารถจัดโครงการในพื้นที่ซึ่งระบุตามคำขอได้ให้ผู้ได้รับการสนับสนุนขออนุมัติเปลี่ยนแปลงสถานที่ต่อคณะอนุกรรมการพร้อมชี้แจงเหตุผลความจำเป็นในการเปลี่ยนแปลงนั้นข้อ๒๐ ในกรณีที่ผู้ได้รับการสนับสนุนมีความจำเป็นต้องเปลี่ยนแปลงสาระสำคัญของโครงการให้ผู้ได้รับการสนับสนุนมีหนังสือขออนุมัติเปลี่ยนแปลงพร้อมแสดงเหตุผลไปยังคณะอนุกรรมการโดยเร็วก่อนที่จะเริ่มดำเนินโครงการทั้งนี้ผลการพิจารณาของคณะอนุกรรมการให้เป็นที่สุดข้อ๒๑ หากปรากฏว่าผู้ได้รับการสนับสนุนมิได้นำเงินกองทุนไปดำเนินการตามข้อสัญญาให้เจ้าหน้าที่เสนอข้อเท็จจริงพร้อมหลักฐานต่อคณะอนุกรรมการเพื่อพิจารณาระงับการให้การสนับสนุนได้และให้ปลัดกระทรวงยุติธรรม หรือผู้ที่ได้รับมอบหมายมีหนังสือแจ้งให้ผู้ได้รับการสนับสนุนคืนเงินที่ได้รับการสนับสนุนแก่กองทุนภายในสามสิบวันนับแต่วันที่ได้รับแจ้งหากผู้ได้รับการสนับสนุนมิได้ชำระเงินคืนกองทุนภายในระยะเวลาที่กำหนดให้กองทุนดำเนินคดีกับผู้ได้รับการสนับสนุนต่อไปข้อ๒๒ เมื่อโครงการให้ความรู้ทางกฎหมายสิ้นสุดให้ผู้ได้รับการสนับสนุนรายงานผลต่อคณะอนุกรรมการภายในสามสิบวันรูปแบบการรายงานผลให้เป็นไปตามที่คณะกรรมการกำหนดหมวด ๖การรายงานผล ข้อ ๒๓ ให้เลขานุการรายงานผลการพิจารณาให้ความช่วยเหลือต่อคณะอนุกรรมการและต่อคณะกรรมการภายในวันที่ห้าของทุกเดือนและทุกรอบสามเดือนข้อ๒๔ ในกรณีที่คณะกรรมการมีข้อคิดเห็นหรือมติเกี่ยวข้องกับผลการพิจารณาของคณะอนุกรรมการให้สำนักงานแจ้งให้ประธานทราบโดยเร็วหมวด ๗เบ็ดเตล็ด ข้อ ๒๕ กรณีผู้เสนอโครงการให้ข้อเท็จจริงหรือแสดงข้อความอันเป็นเท็จถึงขนาดว่า หากไม่แสดงข้อความอันเป็นเท็จจะไม่ได้รับการสนับสนุนจากกองทุนต่อเจ้าหน้าที่เพื่อเป็นประโยชน์แก่ตนในการขอรับการสนับสนุนเงินกองทุนเจ้าหน้าที่อาจเสนอความเห็นคณะอนุกรรมการ เพื่อยุติคำขอดังกล่าวก็ได้กรณีผู้เสนอโครงการให้ข้อเท็จจริงหรือแสดงข้อความอันเป็นเท็จ เพื่อเป็นประโยชน์แก่ตนถึงขนาดว่า หากไม่แสดงข้อความอันเป็นเท็จจะไม่ได้รับการสนับสนุนจากกองทุนต่อคณะอนุกรรมการจนเป็นผลให้คณะอนุกรรมการอนุมัติหรือได้จ่ายเงินช่วยเหลือแล้วคณะอนุกรรมการอาจยกเลิกการอนุมัติหรือการจ่ายเงินดังกล่าวก็ได้หากผู้ได้รับการสนับสนุนมิได้ชำระเงินคืนภายในระยะเวลาที่กำหนดให้กองทุนดำเนินคดีกับผู้ได้รับการสนับสนุนต่อไปข้อ๒๖ การพิจารณาให้การสนับสนุนของคณะอนุกรรมการหรือผู้ที่ได้รับมอบหมายในเรื่องใด หากไม่มีหลักเกณฑ์ วิธีการและเงื่อนไขที่คณะกรรมการกำหนดให้ใช้ระเบียบของทางราชการที่กำหนดไว้ในเรื่องนั้นได้โดยอนุโลมประกาศ ณ วันที่ ๒๗กรกฎาคม พ.ศ. ๒๕๕๙พลเอก ไพบูลย์ คุ้มฉายารัฐมนตรีว่าการกระทรวงยุติธรรมประธานกรรมการกองทุนยุติธรรม[เอกสารแนบท้าย]๑. แบบคำขอรับความช่วยเหลือเงินกองทุนยุติธรรมกรณีการสนับสนุนโครงการให้ความรู้ทางกฎหมายแก่ประชาชน (แบบ กทย. ๔)(ดูข้อมูลจากภาพกฎหมาย)วริญา/ปริยานุช/จัดทำ๒๔ สิงหาคม๒๕๕๙นุสรา/ตรวจ๒๓ พฤศจิกายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๑๘๕ ง/หน้า ๓๑/๒๓ สิงหาคม ๒๕๕๙